ส่วนที่ 1 การประกอบธุรกิจ

1. นโยบายและภาพรวมการประกอบธุรกิจ

บริษัท ซีเฟรชอินดัสตรี จำกัด (มหาชน) (“CFRESH”) เป็นหนึ่งในผู้นำด้านผลิตภัณฑ์กุ้งแช่เยือกแข็ง
ดำเนินธุรกิจมายาวนานกว่า 30 ปี จำหน่ายสินค้าไปยังทุกภูมิภาคทั่วโลก ได้แก่ ทวีปอเมริกาเหนือ
ยุโรป เอเชีย แอฟริกา และโอเชียเนีย มีกำลังการผลิตสูงถึง 30,000 ตันต่อปี
ด้วยกระบวนการผลิตที่ทันสมัยและได้มาตรฐาน โรงงานตั้งอยู่ใกล้แหล่งวัตถุดิบ มีผลิตภัณฑ์ดังต่อไปนี้
ผลิตภัณฑ์กุ้งสดแช่เยือกแข็ง ผลิตภัณฑ์กุ้งต้มแช่เยือกแข็ง ผลิตภัณฑ์กุ้งต้มมูลค่าเพิ่มแช่เยือกแข็ง
และผลิตภัณฑ์กุ้งสดมูลค่าเพิ่มแช่เยือกแข็ง
โดยดำเนินการผลิตตามหลักการจัดการความปลอดภัยของอาหารด้วยเครื่องจักรและเทคโนโลยีที่ทันสมัย
มีระบบการตรวจสอบย้อนกลับที่เชื่อถือได้ และมุ่งมั่นในระบบพัฒนาคุณภาพอย่างต่อเนื่อง
จนได้รับการรับรองมาตรฐานในระดับสากลมากมาย เช่น GMP, HACCP, ISO 9001, ISO
14001, ISO 22000, BRC, BAP ซึ่งในปัจจุบันบริษัทได้ขยายการลงทุนไปยังต่างประเทศ
โดยมีบริษัทย่อยอยู่ในประเทศอังกฤษทั้งหมด 4 บริษัท ในประเทศสหรัฐอเมริกา 1 บริษัท
และมีบริษัทร่วมอยู่ในประเทศเบลิซ 1 บริษัท ซึ่งเป็นการเพิ่มช่องทางให้ใกล้ชิดผู้บริโภคมากยิ่งขึ้น
และยังเป็นการเสริมความแข็งแกร่งในการบริหาร supply chain ของบริษัทอีกด้วย

  1.1 นโยบายในการดำเนินงานของบริษัทในภาพรวมตามที่คณะกรรมการกำหนด

พันธกิจ

-   บริษัทกุ้งที่ดีที่สุด

วิสัยทัศน์

-   บริหารธุรกิจให้เติบโตอย่างยั่งยืน ให้เป็นไปตามค่านิยมหลักของบริษัท

ค่านิยมหลัก

a.  รับผิดชอบต่อสังคม

b.  มีจริยธรรมและคุณธรรม

c.  โปร่งใส ตรวจสอบได้

นโยบายในการดำเนินธุรกิจ

S-Shareholders (ผู้ถือหุ้น) : สร้างมูลค่าเพิ่มทางธุรกิจ ภายใต้หลักธรรมาภิบาล
เพื่อรักษาผลประโยชน์ของผู้ถือหุ้น

U-Ultimate Results (ผลสัมฤทธิ์) : บริหารจัดการแบบมุ่งผลสัมฤทธิ์
โดยทุกหน่วยงานต้องบรรลุเป้าหมายการดำเนินงานตาม

แผนกลยุทธ์และแผนธุรกิจ

C-Customers (ลูกค้า) : สร้างความพึงพอใจแก่ลูกค้า โดยผลิตสินค้าตรงตามข้อตกลง มีคุณภาพ
มีความปลอดภัยทาง

อาหารและส่งมอบตรงตามเวลาที่กำหนด

C-Corporate Risk Management (การจัดการความเสี่ยงองค์กร)

: จัดการความเสี่ยงทางธุรกิจ ด้านต่างๆ ตามมาตรฐานอันเป็นที่ยอมรับโดยทั่วไป

E-Employees (ทรัพยากรบุคคล) : บริหารทรัพยากรบุคคลอย่างมีประสิทธิภาพและเป็นธรรม
เพื่อเสริมสร้างสภาพแวดล้อมและ

คุณภาพชีวิตในการทำงานที่ดีสามารถสร้างผลผลิต ได้เต็มศักยภาพ

S-Suppliers (ผู้ขาย/ผู้ส่งมอบ) : คัดเลือกผู้ขายที่มีความพร้อมด้านการบริหารจัดการ
มีแนวทางที่สอดคล้องกับนโยบายบริษัท

เสริมสร้างความสัมพันธ์ความร่วมมือเชิงยุทธศาสตร์เพื่อประโยชน์ทางธุรกิจสูงสุดร่วมกัน

S-Society and Environment (สังคมและสิ่งแวดล้อม)

:ดำเนินธุรกิจอย่างเป็นธรรมโดยคำนึงถึงความรับผิดชอบต่อสังคม ชุมชน และเกษตรกรกุ้ง

รายย่อยเพื่อให้สามารถเติบโตอย่างยั่งยืน รวมทั้งปฏิบัติตามกฎหมายและข้อบังคับด้าน

สิ่งแวดล้อมอย่างเคร่งครัด

1.2 การเปลี่ยนแปลงและพัฒนาการที่สำคัญ

ในเดือนตุลาคม 2554 บริษัทฯ ได้จัดตั้งบริษัทย่อยแห่งใหม่ Seafresh Industry Invest
Limited (“SII”) จดทะเบียนในประเทศอังกฤษ โดยบริษัทฯ ถือหุ้นร้อยละ 51
ของทุนจดทะเบียนชำระแล้ว
วัตถุประสงค์เพื่อลงทุนในกิจการที่เกี่ยวข้องกับการผลิตและจำหน่ายผลิตภัณฑ์อาหารแปรรูป

และในเดือนเดียวกัน บริษัทฯ และ SII เข้าลงทุนใน Blue Earth Foods Limited (“BEF”)
ซึ่งประกอบธุรกิจจัดหา ผลิตและจัดจำหน่ายผลิตภัณฑ์อาหารแช่แข็ง จัดตั้งอยู่ในประเทศอังกฤษ
โดยบริษัทฯ และ SII เข้าถือหุ้นในสัดส่วนร้อยละ 25 และร้อยละ 75 ของทุนจดทะเบียนชำระแล้ว
ตามลำดับ รวมทั้ง SII เข้าซื้อหุ้นบุริมสิทธิชนิดไถ่คืนจำนวน 3,750,000 หุ้น มูลค่าที่ตราไว้หุ้นละ
£1

ในเดือนพฤศจิกายน 2554 SII ได้จัดตั้งบริษัทย่อยแห่งใหม่ชื่อ Sea Farms Limited (“SF”)
โดยจดทะเบียนในประเทศอังกฤษ และ SII ถือหุ้นร้อยละ 100 ของทุนจดทะเบียนชำระแล้ว
วัตถุประสงค์เพื่อดำเนินธุรกิจซื้อมาและจำหน่ายไป (Trading) ในผลิตภัณฑ์อาหาร
รวมถึงการนำเข้าผลิตภัณฑ์อาหารจาก CFRESH และผู้จัดจำหน่ายรายอื่นๆ
เพื่อจัดจำหน่ายผลิตภัณฑ์ในอังกฤษและประเทศในแถบยุโรป

ในเดือนสิงหาคม 2555 SII เข้าลงทุนใน Belize Aquaculture Limited (“BAL”)
ประกอบธุรกิจฟาร์มกุ้งครบวงจรที่ประเทศเบลิซ ซึ่งมีตั้งแต่เพาะพันธุ์ลูกกุ้ง ฟาร์มกุ้ง
จนถึงโรงงานแปรรูป โดย SII เข้าถือหุ้นในสัดส่วนร้อยละ 50 ของทุนจดทะเบียนชำระแล้ว

ในเดือนมกราคม 2556 บริษัทฯ ได้เข้าลงทุนใน บริษัท แมนนูแฟคเจอริ่ง ซิสเต็ม อิมพลีเมนเทชั่น
จำกัด (“MSI”) ซึ่งตั้งอยู่ในประเทศไทย
ประกอบธุรกิจที่ปรึกษาและวางแผนระบบคอมพิวเตอร์อย่างครบวงจรโดยมีผลิตภัณฑ์หลักคือ Oracle
application โดยบริษัทเข้าถือหุ้นในสัดส่วนร้อยละ 100 ของทุนจดทะเบียนชำระแล้ว

ในเดือนกุมภาพันธ์ 2556 บริษัทฯ และ SII ได้จัดตั้งบริษัทย่อยแห่งใหม่ Sea Farms, Inc
(“SFI”) ซึ่งประกอบธุรกิจซื้อมาและจัดจำหน่ายผลิตภัณฑ์อาหารแช่แข็ง
โดยจดทะเบียนในประเทศสหรัฐอเมริกา บริษัทฯ และ SII เข้าถือหุ้นในสัดส่วนร้อยละ 25 และ
65 ของทุนจดทะเบียนชำระแล้ว ตามลำดับ

ในเดือนมีนาคม 2556 บริษัทฯ และ SII ได้จัดตั้งบริษัทย่อยแห่งใหม่ Prochaete Innovations
Limited (“PCI”) ซึ่งประกอบธุรกิจค้นคว้าและผลิตผลิตภัณฑ์ทดแทนปลาป่น
โดยจดทะเบียนในประเทศอังกฤษ บริษัทฯ และ SII เข้าถือหุ้นในสัดส่วนร้อยละ 25 และ 35
ของทุนจดทะเบียนชำระแล้ว ตามลำดับ

1.3 โครงสร้างการถือหุ้นของกลุ่มบริษัท

[]

ชี่อและสัดส่วนการถือหุ้นของผู้ร่วมทุน

1.  Temchu Limited และ Mr. David Hall ถือหุ้นใน SII 49%

2.  Mike & David’s Fish Company ถือหุ้นใน SFI 10%

3.  Blue Aqua Consultancy Limited และ Valemare Limited ถือหุ้นใน PCI 40%

4.  The Estate of Sir Barry M. Bowen และ Bowen & Bowen Limited ถือหุ้นใน
    BAL 50%

  ผู้ร่วมทุนทั้งหมดไม่เป็นบุคคลที่มีความเกี่ยวโยงกับบริษัทฯ

1.4 ความสัมพันธ์กับกลุ่มธุรกิจของผู้ถือหุ้นใหญ่

บริษัทฯ
และบริษัทในเครือไม่มีความสัมพันธ์ที่ต้องพึ่งพิงหรือแข่งขันกับธุรกิจอื่นในกลุ่มธุรกิจของผู้ถือหุ้นใหญ่อย่างมีนัยสำคัญ

2. ลักษณะการประกอบธุรกิจ

โครงสร้างรายได้

  ----------------------------- -------- ------ -------- ------ -------- ------
  โครงสร้างรายได้ ⁽¹⁾             2556            2555            2554     

                                ล้านบาท   %      ล้านบาท   %      ล้านบาท   %

  กิจการประเทศไทย⁽²⁾                                                      

  กุ้งแช่แข็ง                       2,874    41     2,964    47     3,309    90

  รายได้จากการบริการ              17       0      0        0      0        0

  รวมรายได้จากกิจการในประเทศไทย   2,891    41     2,964    47     3,309    90

  กิจการต่างประเทศ ⁽³⁾                                                     

  อาหารทะเลแช่เย็นและแช่แข็ง        3,998    57     3,112    49     293      8

  รวมรายได้จากกิจการต่างประเทศ     3,998    57     3,112    49     293      8

  รายได้จากการขายและการบริการ     6,889    99     6,076    96     3,602    98

  รายได้อื่น                       81       1      267      4      85       2

  รวม                           6,970    100    6,343    100    3,687    100
  ----------------------------- -------- ------ -------- ------ -------- ------

หมายเหตุ: ⁽¹⁾ เป็นการแบ่งโครงสร้างรายได้ หลังจากหักรายการระหว่างกันออกแล้ว

⁽²⁾ ดำเนินงานโดย CFRESH, MSI

⁽³⁾ ดำเนินงานโดย BEF, SF, SFI, PCI

2.1 ลักษณะผลิตภัณฑ์หรือบริการ

ผลิตภัณฑ์หลักของบริษัท ซีเฟรชอินดัสตรี จำกัด (มหาชน) และบริษัทย่อย มี 2 กลุ่ม โดยกลุ่มแรก
คือ ผลิตภัณฑ์กุ้งแช่แข็ง โดยลักษณะสินค้าเป็นทั้งกุ้งสด กุ้งต้ม กุ้งชุบแป้ง กุ้งซูชิ เป็นต้น
และกลุ่มที่สอง คือ ผลิตภัณฑ์อาหารทะเลแช่เย็น โดยลักษณะสินค้าเป็นทั้งอาหารทะเลสด
และอาหารทะเลแปรรูปพร้อมรับประทาน ผลิตภัณฑ์หลักทั้ง 2 กลุ่ม
เกือบทั้งหมดส่งออกจำหน่ายไปยังต่างประเทศภายใต้เครื่องหมายการค้าของบริษัทฯ ได้แก่
Seafresh, Sea Angel, Phoenix, Thai Chia, Go Go และเครื่องหมายการค้าของลูกค้า

สิทธิในการประกอบธุรกิจ

บริษัทฯได้รับสิทธิประโยชน์จากการส่งเสริมการลงทุนตามพระราชบัญญัติส่งเสริมการลงทุน พ.ศ.
2520 โดยการอนุมัติของคณะกรรมการส่งเสริมการลงทุนตามแต่ละบัตรส่งเสริม
รายละเอียดตามแต่ละบัตรส่งเสริมมีดังนี้

  -------------- ------------- --------------------------------------- --------------------------
  เลขที่บัตร        วันที่บัตร        ธุรกิจที่ได้รับการส่งเสริม                      วันที่เริ่มมีรายได้ตามบัตรส่งเสริม

  1498/2543      23 สิงหาคม     ผลิตสัตว์น้ำแช่แข็ง                           7 กรกฎาคม 2546
                 2543          อาหารกึ่งสำเร็จรูปและสำเร็จรูปแช่แข็ง           
                               และสัตว์น้ำอบแห้ง                           

  1739(3)/2550   4 มิถุนายน 2550 ผลิตอาหารพร้อมรับประทานหรือกึ่งพร้อมรับประทาน   1 กรกฎาคม 2554

  1740(2)/2550   20 มิถุนายน     ผลิตสัตว์น้ำแช่แข็ง                           1 กรกฎาคม 2554
                 2550                                                  
  -------------- ------------- --------------------------------------- --------------------------

ทั้งนี้ภายใต้เงื่อนไขที่กำหนดบางประการ สิทธิประโยชน์ดังกล่าวประกอบด้วย

ก)
ได้รับอนุญาตให้ถือกรรมสิทธิ์ในที่ดินเพื่อใช้ประกอบกิจการที่ได้รับการส่งเสริมตามที่คณะกรรมการพิจารณาเห็นสมควร

ข) ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

ค)
ได้รับยกเว้นภาษีเงินได้นิติบุคคลสำหรับกำไรสุทธิเป็นระยะเวลาแปดปีนับแต่วันที่เริ่มมีรายได้จากการประกอบกิจการนั้น

ง)
ได้รับยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณเพื่อเสียภาษีเงินได้เป็นระยะเวลาแปดปี

จ)
ได้รับลดหย่อนภาษีเงินได้นิติบุคคลสำหรับกำไรสุทธิในอัตราร้อยละห้าสิบของอัตราปกติเป็นระยะเวลาห้าปีนับจากวันที่พ้นกำหนดระยะเวลาได้รับยกเว้นภาษีเงินได้นิติบุคคลตามข้อ
ค)

ฉ)
ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละยี่สิบห้าของเงินลงทุนนอกเหนือจากการหักค่าเสื่อมราคาตามปกติ

ช)
ได้รับอนุญาตให้หักเงินได้พึงประเมินเป็นจำนวนร้อยละห้าของรายได้ที่เพิ่มขึ้นจากปีก่อนจากการส่งออกเป็นระยะเวลาสิบปี
นับแต่วันที่มีรายได้จากการประกอบกิจการนั้น (ยกเว้น บัตรเลขที่ 1739(3)/2550 และ
1740(2)/2550)

ซ) ได้รับอนุญาตให้หักค่าขนส่ง
ค่าไฟฟ้าและค่าน้ำประปาเป็นจำนวนสองเท่าของค่าใช้จ่ายดังกล่าวเป็นระยะเวลาสิบปี
นับแต่วันที่เริ่มมีรายได้จากการประกอบกิจการนั้น (ยกเว้น บัตรเลขที่ 1739(3)/2550 และ
1740(2)/2550)

  สิทธิอื่น

  สิทธิบัตร , สัมปทาน , ลิขสิทธิ์ , เครื่องหมายการค้า , สิทธิพิเศษอื่นๆ

  - ไม่มี -

  ข้อจำกัดในการประกอบธุรกิจ

  - ไม่มี –

2.2 การตลาดและการแข่งขัน

กลยุทธ์ทางการตลาด

1. บริษัท ซีเฟรชอินดัสตรี จำกัด (มหาชน) ตั้งโรงงานอยู่ที่จังหวัดชุมพร
ซึ่งเป็นแหล่งที่สามารถจัดหาวัตถุดิบในด้านกุ้งที่เหมาะสม
เนื่องจากอยู่ใกล้พื้นที่ที่มีฟาร์มเพาะเลี้ยงกุ้งที่มีคุณภาพเป็นจำนวนมาก ส่งผลให้บริษัทฯ
สามารถจัดหาวัตถุดิบที่มีคุณภาพสูงปริมาณมากได้ตลอดทั้งปี
และประหยัดค่าใช้จ่ายในการขนส่งวัตถุดิบอีกทางหนึ่ง

2. บริษัทฯ มีตลาดส่งออกที่สำคัญคือ กลุ่มประชาคมยุโรป ญี่ปุ่น สหรัฐอเมริกา แคนาดา
ออสเตรเลีย และอื่นๆ ซึ่งบริษัทฯ
มีนโยบายที่กระจายการส่งออกไปในแต่ละประเทศในสัดส่วนที่เหมาะสม
เพื่อเป็นการลดความเสี่ยงต่อการพึ่งพาเพียงตลาดเดียว

3. บริษัทฯ มีกลยุทธ์ที่จะรักษาฐานลูกค้าไว้ คือ การขนส่งที่มีประสิทธิภาพรวดเร็ว ตรงต่อเวลา
และความซื่อสัตย์ต่อลูกค้า และมีนโยบายการขายที่ต้องการให้ลูกค้าพอใจสูงสุด
โดยเน้นในด้านคุณภาพสินค้าและบริการที่ประทับใจ

4. บริษัทฯ มุ่งเน้นในผลิตภัณฑ์กุ้งเพียงอย่างเดียว ทำให้บริษัทฯ มีความชำนาญในด้านกุ้ง
สามารถทุ่มเททรัพยากรในการพัฒนาผลิตภัณฑ์ให้มีคุณภาพสูง
รวมถึงทักษะแรงงานที่มีความชำนาญในด้านกุ้งมายาวนาน ส่งผลให้การดำเนินงานของบริษัทฯ
เป็นไปอย่างราบรื่นและมีประสิทธิภาพ

5. บริษัทฯ มีนโยบายในการเก็บสต็อกวัตถุดิบในปริมาณและราคาที่เหมาะสม
เพื่อสำรองไว้ใช้ในการผลิตในช่วงเวลาที่คาดว่าวัตถุดิบเกิดการขาดแคลน
ซึ่งเกิดจากปัญหาโรคระบาดในกุ้งปัญหาสภาพดินฟ้าอากาศ ปริมาณการเพาะเลี้ยง ฯลฯ
นอกจากนี้บริษัทและบริษัทย่อยยังมีการประมาณการค่าเผื่อลดมูลค่าสำหรับสินค้า
โดยการประมาณการนั้นจะพิจารณาจากการหมุนเวียนของสินค้าคงเหลือประเภทต่างๆ

นโยบายการตลาด

บริษัทฯ มีนโยบายการขายที่ต้องการให้ลูกค้ามีความพึงพอใจสูงสุด บริษัทฯ
จึงได้มีการกำหนดให้ความพึงพอใจของลูกค้าเป็นตัวชี้วัดหลักของการดำเนินงานของบริษัท
เพื่อนำมาพัฒนาและปรับปรุงคุณภาพของสินค้าและการบริการให้ดียิ่งๆขึ้นไป โดยในปี 2556 บริษัทฯ
ได้รับคะแนนความพึงพอใจจากลูกค้าร้อยละ 95

นอกจากนี้บริษัทฯ ยังมีนโยบายในการผลิตสินค้าให้มีคุณภาพและมาตรฐานสูง
ด้วยเทคโนโลยีการผลิตที่ทันสมัยและมีประสิทธิภาพสูง มีระบบการตรวจสอบคุณภาพสินค้าทุกขั้นตอน
ทำให้สินค้าของบริษัทฯ ได้รับการรับรองมาตรฐานคุณภาพระดับโลก ดังนี้

- ISO9001:2008 จาก “SGS (Thailand Company Limited)”
เป็นมาตรฐานสากลที่องค์กรธุรกิจทั่วโลกให้ความสำคัญ เพื่อความเป็นเลิศทางด้านคุณภาพ
และความมีประสิทธิภาพของการดำเนินงานภายในองค์กร

- Good Manufacturing Practice (GMP) จากกรมประมง, “SGS (Thailand Company
Limited)” เป็นมาตรฐานการจัดการสุขลักษณะที่ดีในการผลิต
ที่ครอบคลุมเนื้อหาการจัดการปัจจัยพื้นฐานในการผลิตที่ส่งผลต่อสุขลักษณะที่ดีในการผลิต
รวมถึงความปลอดภัยของอาหาร

- Hazard Analysis Critical Control Point (HACCP) จากกรมประมง “SGS
(Thailand Company Limited)” เป็นมาตรฐานการจัดการด้านความปลอดภัยของอาหาร
มุ่งเน้นการจัดการกระบวนการผลิต เพื่อผลิตผลิตภัณฑ์อาหารอย่างปลอดภัย

- ISO22000:2005 จาก “SGS (Thailand Company Limited)”
เป็นระบบการจัดการที่เกี่ยวข้องโดยตรงกับผู้ประกอบกิจการในอุตสาหกรรมอาหารและห่วงโซ่อาหาร
จะครอบคลุมทั้งข้อกำหนดของ GMP, HACCP และข้อกำหนดสำหรับระบบการจัดการในองค์กร

- BRC Global Standard (BRC-British Retail Consortium) จาก “SGS (Thailand
Company Limited)”
เป็นมาตรฐานที่ใช้ในการรับรองระบบการผลิตที่ครอบคลุมเนื้อหาการจัดการด้านคุณภาพของผลิตภัณฑ์
สุขลักษณะในการผลิต ความปลอดภัยของอาหารของบริษัทผู้ผลิตที่ผลิตอาหารและบรรจุภัณฑ์ต่างๆ
ให้กับร้านค้าปลีกต่างๆ (Retail) ในประเทศอังกฤษและบางประเทศในสหภาพยุโรป

- ISO/IEC 17025:2005 จากสำนักมาตรฐานห้องปฏิบัติการ (Bureau of Laboratory
Quality Standards), กระทรวงสาธารณสุข (Ministry of Public Health)
เป็นการรับรองระบบของห้องปฏิบัติการ (laboratory)

- BAP Standard จาก Aquaculture Certification Council (ACC)
ซึ่งเป็นมาตรฐานการรับรองระบบการผลิต ผลิตภัณฑ์อาหารทะเล โดยเป็นมาตรฐานร้านค้าปลีกของ
USA

-ISO14001 จาก “SGS (Thailand Company Limited)” เป็นระบบการจัดการสิ่งแวดล้อม
เพื่อให้เกิดการพัฒนาสิ่งแวดล้อม ควบคู่กับการพัฒนาธุรกิจ โดยมุ่งเน้นการป้องกันมลพิษ
และการปรับปรุงให้ดีขึ้นอย่างต่อเนื่อง
ผู้บริโภคสามารถใช้สินค้าด้วยความมั่นใจว่าจะไม่มีส่วนในการทำลายสิ่งแวดล้อม

- มาตรฐานอาหารฮาลาล จากสำนักงานคณะกรรมการกลางอิสลามแห่งประเทศไทย
เป็นระบบเชิงบูรณาการกระบวนการผลิต ตั้งแต่เริ่มต้นถึงสิ้นสุด ตลอด “สายโซ่การผลิต” จะต้อง
“ฮาลาล” คือถูกต้องตาม บัญญัติศาสนาอิสลาม เพื่อให้ได้ผลิตภัณฑ์อาหารที่ดี ถูกสุขอนามัย
มีคุณค่าอาหาร เป็นประโยชน์ต่อสุขภาพ

- Q Mark จากกรมประมง เป็นใบรับรองว่า บมจ. ซีเฟรช อินคัสตรี
มีระบบคุณภาพและสินค้าได้มาตรฐานตามเกณฑ์กำหนดของ Q-Mark.

- The International Featured Standard (IFS) จาก “SGS (Thailand Company
Limited)” มาตรฐานนี้ประยุกต์ใช้กับผู้ผลิตและบรรจุอาหาร
ใบรับรองมาตรฐานดังกล่าวแสดงถึงกระบวนการดำเนินงานที่มีประสิทธิภาพและผลิตภัณฑ์ที่มีคุณภาพ
ของบริษัท

- Global GAP จาก Bureau Veritas เป็นมาตรฐานที่ใช้ในการรับรองระบบการผลิต
ซึ่งครอบคลุมเนื้อหาการจัดการด้านคุณภาพของผลิตภัณฑ์ สุขลักษณะในการผลิต
ความปลอดภัยของอาหารของบริษัทผู้ผลิตที่ผลิตอาหารต่างๆ ให้กับร้านค้าปลีกต่างๆ (Retail)
ในประเทศเยอรมัน และบางประเทศในสหภาพยุโรป

ลักษณะของลูกค้า

ลักษณะของลูกค้าแบ่งออกเป็น 4 ประเภทดังนี้

-   ผู้นำเข้า (IMPORTER) โดยนำเข้าเพื่อจำหน่ายให้แก่ผู้ค้าส่งและภัตตาคาร

-   ผู้ค้าส่ง (WHOLESALER)
    เป็นผู้ค้าส่งรายใหญ่ที่นำเข้าเองเพื่อจำหน่ายให้แก่ร้านค้าปลีกและภัตตาคาร

-   ผู้ขายปลีก (RETAILER) ซึ่งนำเข้าเพื่อจำหน่ายให้แก่ร้านในเครือข่าย (CHIAN) ต่อไป

-   โรงงานแปรรูป (REPROCESSOR)
    นำเข้าสินค้าประเภทกุ้งสดหรือกุ้งต้มปรุงสุกไปทำการแปรรูปหรือผลิตอีกทอดหนึ่ง
    หรือเปลี่ยนแปลงบรรจุหีบห่อใหม่

การจำหน่ายและช่องทางการจำหน่าย

ผลิตภัณฑ์ของ บริษัท ซีเฟรชอินดัสตรี จำกัด (มหาชน)
ส่งออกจำหน่ายไปยังต่างประเทศประมาณร้อยละ 98 ของยอดขายรวม
ภายใต้เครื่องหมายการค้าของบริษัทฯ และเครื่องหมายการค้าของลูกค้า
โดยดำเนินการติดต่อกับลูกค้าโดยตรงทั้งหมด
ซึ่งลูกค้าเหล่านี้เป็นผู้นำเข้ารายใหญ่ของตลาดส่งออกนั้นๆ ส่วนใหญเป็นคู่ค้าที่เป็นพันธมิตรกับบริษัทฯ
มาเป็นระยะเวลาอันยาวนาน ปัจจุบันบริษัทฯ มีลูกค้าทั้งหมดประมาณ 50 ราย กระจายอยู่ทั่วโลก

สัดส่วนมูลค่าการจำหน่ายแยกตามภูมิภาค

  สัดส่วนมูลค่าการจำหน่ายแยกตามภูมิภาคเฉพาะของบริษัท ซีเฟรชอินดัสตรี จำกัด (มหาชน)
  ไม่รวมบริษัทย่อย

+-------------------------------------+----------+----------+----------+
| รายละเอียด                           | ปี 2554   | ปี 2555   | ปี 2556   |
|                                     |          |          |          |
|                                     | (%)      | (%)      | (%)      |
+-------------------------------------+----------+----------+----------+
| 1. สหภาพยุโรป                        | 47       | 55       | 66       |
+-------------------------------------+----------+----------+----------+
| 2. เอเชีย                            | 21       | 30       | 23       |
+-------------------------------------+----------+----------+----------+
| 3. อเมริกาและแคนาดา                  | 26       | 10       | 7        |
+-------------------------------------+----------+----------+----------+
| 4. ออสเตรเลีย, นิวซีแลนด์ และอื่นๆ        | 6        | 5        | 4        |
+-------------------------------------+----------+----------+----------+
| รวม                                 | 100      | 100      | 100      |
+-------------------------------------+----------+----------+----------+

  สำหรับบริษัทย่อย เนื่องจากบริษัทย่อยส่วนใหญ่ ตั้งอยู่ในประเทศอังกฤษ
  ดังนั้นรายได้เกือบทั้งหมดจึงมาจากการขายสินค้าในประเทศอังกฤษ

  การขายสินค้าให้ลูกค้ารายใดเกินร้อยละ 30 ของยอดขายเป็นเวลา 3 ปี ติดต่อกัน

  - ไม่มี –

สภาพการแข่งขัน

สถานการณ์โรคระบาด EMS ในกุ้ง ยังคงกระทบกับอุตสาหกรรมอย่างต่อเนื่อง จากปลายปี 2555
ถึงปี 2556 เป็นเหตุให้ผลผลิตกุ้งของไทยลดต่ำลงเกือบ 50% เมื่อเทียบกับผลผลิตในปี 2555
จึงส่งผลให้ราคากุ้งในตลาดปรับตัวสูงขึ้นเป็นประวัติการณ์มากกว่า 100% เมื่อเทียบกับราคาในปี
2555

การส่งออกกุ้งของบริษัทฯ ในปี 2556

ตลาดญี่ปุ่น – ในปี 2556 บริษัทฯ
สามารถรักษาระดับมูลค่าการส่งออกไปยังประเทศญี่ปุ่นได้เทียบเท่ากับปี 2555 ถึงแม้ผลผลิตในปี
2556 จะลดลงก็ตาม ทั้งนี้เนื่องจากสินค้าของบริษัทฯ
เป็นที่ยอมรับในด้านคุณภาพเป็นอย่างดีในตลาดญี่ปุ่น บริษัทฯ
มีความมั่นใจว่าถ้าหากผลผลิตกุ้งของไทยมีมากขึ้น บริษัทฯ
จะสามารถขยายตลาดในประเทศญี่ปุ่นได้มากขึ้นตามไปด้วย

ตลาดยุโรป – การส่งออกไปตลาดยุโรปของบริษัทฯ เพิ่มสูงขึ้นมาก เมื่อเทียบกับปี 2555
โดยบริษัทย่อยที่อยู่ในประเทศอังกฤษ Sea Farms และ Blue Earth Foods
สามารถขยายช่องทางการจัดจำหน่ายได้กว้างขวางขึ้น
โดยเฉพาะร้านค้าปลีกซึ่งสามารถกระจายสินค้าของบริษัทฯ ไปสู่ผู้บริโภคได้อย่างรวดเร็ว
คุณภาพสินค้าของบริษัทฯ ก็เป็นที่นิยมและได้รับการต้อนรับจากตลาดเป็นอย่างดี
เป็นเหตุให้การขายในปี 2556 สู่ภูมิภาคนี้เติบโตขึ้นสวนทางกับผลผลิตที่น้อยลง

ตลาดสหรัฐอเมริกา – เป็นภูมิภาคที่ยอดการส่งออกของบริษัทฯ ลดลงเมื่อเทียบกับปี 2555
เนื่องจากผลผลิตในประเทศไทยมีน้อยลงและไม่เพียงพอต่อการจัดจำหน่าย
ทำให้ตลาดสหรัฐอเมริกามีการปรับตัว
โดยหันไปนำเข้าสินค้าจากประเทศอินเดียซึ่งมีราคาต่ำกว่าประเทศไทยมากขึ้น

สำหรับเรื่องมาตราการการป้องกันการทุ่มตลาดในสหรัฐอเมริกา ในปี 2556
กระทรวงพาณิชย์ของประเทศสหรัฐอเมริกาได้ประกาศผลการทบทวนอัตราภาษีทุ่มตลาดขั้นสุดท้ายสำหรับรอบการนำเข้าที่
7 หรือช่วงการนำเข้าสินค้ากุ้งแช่แข็งระหว่างวันที่ 1 กุมภาพันธ์ 2554 ถึงวันที่ 31 มกราคม 2555
ของประเทศไทยเป็นร้อยละ 0.00 ลดลงจากอัตราร้อยละ 1.38 ของรอบการนำเข้าที่ 6
ซึ่งทางกรมศุลกากรของประเทศสหรัฐอเมริกาได้เริ่มทะยอยคืนภาษีส่วนต่างที่บริษัทได้ถูกเรียกเก็บในอัตราเดิมในช่วงนำเข้าสินค้าในรอบดังกล่าวแล้วบางส่วน

นอกเหนือจากมาตราการการป้องกันการทุ่มตลาดแล้ว ในปี 2556
ทางคณะกรรมาธิการการค้าระหว่างประเทศ (International Trade Commission)
และกระทรวงพาณิชย์สหรัฐฯ (Department of Commerce)
ยังได้เปิดการไต่สวนเพื่อใช้มาตรการตอบโต้การอุดหนุน (Countervailing Duty)
กับสินค้ากุ้งแช่แข็งจากประเทศต่าง ๆ รวมทั้งประเทศไทย ซึ่งหลังจากได้พิจารณาทบทวนแล้ว
ทางสหรัฐอเมริกาได้ประกาศยกเลิกการใช้มาตรการตอบโต้การอุดหนุนดังกล่าวกับสินค้ากุ้งแช่แข็งจากประเทศไทยและประเทศที่ถูกไต่สวนทั้งหมด

2.3 การจัดหาผลิตภัณฑ์หรือบริการ

การผลิต

บริษัท ซีเฟรชอินดัสตรี จำกัด (มหาชน) มีโรงงานตั้งอยู่ที่จังหวัดชุมพร และ บริษัท Blue Earth
Foods Limited ซึ่งเป็นบริษัทย่อย มีโรงงานตั้งอยู่ในประเทศอังกฤษ
โดยมีกำลังการผลิตรวมสำหรับผลิตภัณฑ์ที่สำคัญในปี 2554-2556 ดังนี้

กำลังการผลิตและปริมาณการผลิตจริง (รวมบริษัทย่อย)

+---------------------------+-------------+-------------+-------------+
| กำลังการผลิต (ตัน)           |   2554      |   2555      |   2556      |
+---------------------------+-------------+-------------+-------------+
| กำลังการผลิตเต็มที่            |   22,000    |   30,000    |   30,000    |
+---------------------------+-------------+-------------+-------------+
| ปริมาณการผลิตจริง            |             |             |             |
+---------------------------+-------------+-------------+-------------+
| ผลิต                       |   11,838    |   19,071    |   14,789    |
| ภัณฑ์อาหารทะเลแช่เย็นและแช่แข็ง |             |             |             |
+---------------------------+-------------+-------------+-------------+
| การใช้กำลังการผลิต (%)       |   53.81     |   63.57     |   49.30     |
+---------------------------+-------------+-------------+-------------+
| อัตราการเพิ่ม (ลด)           |   49.47     |   61.10     |   (22.45)   |
| ของปริมาณการผลิต (%)        |             |             |             |
+---------------------------+-------------+-------------+-------------+

นโยบายการผลิตของบริษัทฯ ขึ้นอยู่กับเป้าหมายของยอดขายของบริษัทฯ
ซึ่งจะมีการประมาณการในทุกๆ ปี

วัตถุดิบ และผู้จำหน่ายวัตถุดิบ

วัตถุดิบที่สำคัญในการผลิตคือกุ้งสด ได้แก่ กุ้งขาว กุ้งกุลาดำ เป็นต้น โดยแหล่งที่มาของวัตถุดิบ คือ
กุ้งจากฟาร์ม ซึ่งจะครอบคลุมพื้นที่ในเขตจังหวัดที่มีการทำฟาร์มเลี้ยงกุ้ง ได้แก่ ชุมพร สุราษฎร์ธานี
ระนอง ประจวบคีรีขันธ์ เป็นต้น วัตถุดิบทั้งหมดจะซื้อจากในประเทศ โดยบริษัทฯ
จะซื้อวัตถุดิบจากผู้จำหน่าย 2 ลักษณะ ดังนี้

  1. จากเจ้าของฟาร์มเลี้ยงกุ้ง โดยซื้อจากผู้จำหน่ายประมาณ 400 ราย

  2. จากนายหน้าตัวแทน โดยซื้อจากผู้จำหน่ายประมาณ 10 ราย

การซื้อวัตถุดิบจากผู้จำหน่ายรายใดเกินกว่าร้อยละ 30 ของมูลค่าการสั่งซื้อวัตถุดิบทั้งหมด

  - ไม่มี -

ราคาวัตถุดิบ (กุ้งวานาไม) โดยเฉลี่ยต่อกิโลกรัม ปี 2556

  ---------- ------ ------ ------ ------- ------ ------ ------ ------ ------ ------ ------ ------
  เดือน       ม.ค.   ก.พ.   มี.ค.   เม.ย.   พ.ค.   มิ.ย.   ก.ค.   ส.ค.   ก.ย.   ต.ค.   พ.ย.   ธ.ค.

  ราคา/บาท   168    164    188    201     211    215    223    227    254    278    274    278
  ---------- ------ ------ ------ ------- ------ ------ ------ ------ ------ ------ ------ ------

สภาพปัญหาของวัตถุดิบ

วัตถุดิบกุ้งมีปริมาณไม่สม่ำเสมอและคาดเดาได้ยาก เนื่องจากเป็นสินค้าเกษตร
โดยราคากุ้งจะแปรผันไปตามกลไกราคาของตลาด ซึ่งขึ้นอยู่กับปริมาณการเพาะเลี้ยง ปัญหาสภาพดิน
ฟ้า อากาศ ปัญหาโรคกุ้ง ราคาอาหารกุ้ง และอัตราแลกเปลี่ยนเงินตราต่างประเทศ

ผลกระทบต่อสิ่งแวดล้อม

กระบวนการผลิตของบริษัทฯ ไม่มีผลกระทบต่อสิ่งแวดล้อม
ตามการดำเนินงานระบบการจัดการด้านสิ่งแวดล้อม ISO14001 ทั้งด้านการจัดการทรัพยากร
อย่างคุ้มค่า
การใช้พลังงานอย่างยั่งยืนและการจัดการวัตถุดิบเหลือใช้จากการผลิตด้วยการนำออกจำหน่ายในรูปของเศษวัสดุ
สำหรับในด้านมลภาวะจากกระบวนการผลิตในรูปแบบ ของเสีย อากาศเสีย น้ำเสีย บริษัทฯ
ได้มีระบบการตรวจติดตามผลการดำเนินงานและ ติดตั้งระบบบำบัดน้ำเสีย
โดยยู่ในความควบคุมดูแลของสำนักงานอุตสาหกรรมจังหวัด เป็นไปตามกฎหมาย
มีระบบการจัดการสอดคล้องตามมาตรฐานและพัฒนาอย่างต่อเนื่อง บริษัทฯ
มีค่าใช้จ่ายในการควบคุมดูแลระบบบำบัดน้ำเสียในปี 2555 และ ปี 2556 เป็นเงินประมาณ
312,000 บาท และ 176,472 บาท ตามลำดับ

3. ปัจจัยความเสี่ยง

1.  ความเสี่ยงด้านการดำเนินงาน

    1.  ความเสี่ยงจากการผันผวนของราคาและปริมาณของวัตถุดิบ

กุ้งเป็นวัตถุดิบหลักของบริษัทฯ เนื่องจากบริษัทฯ มีผลิตภัณฑ์ส่วนใหญ่เป็นกุ้ง
หากวัตถุดิบกุ้งเกิดความผันผวนทั้งทางด้านราคาและปริมาณ อันเนื่องมาจากโรคระบาดในกุ้ง ฤดูกาล
สภาพดินฟ้าอากาศ ภัยธรรมชาติ หรือเกษตรกรผู้เลี้ยงกุ้งมีจำนวนลดลง
ทั้งหลายเหล่านี้ล้วนส่งผลกระทบต่อการประกอบธุรกิจของบริษัทฯ

การบริหารความเสี่ยง

บริษัทฯ ได้มีการบริหารความเสี่ยงในเรื่องดังกล่าว ดังนี้

-   มีการจัดเก็บวัตถุดิบเพื่อสำรองไว้ใช้ในการผลิตในปริมาณและราคาที่เหมาะสม
    โดยบริษัทฯมีพื้นที่ของห้องเย็นที่ใช้ในการจัดเก็บเพียงพอ

-   มีนโยบายรับซื้อวัตถุดิบโดยตรงจากเกษตรกรในหลายๆ พื้นที่

-   มีการรักษาความสัมพันธ์ที่ดีกับเกษตรกร

-   มีการจัดส่งบุคลากรที่มีความรู้ความชำนาญเข้าไปดูแล
    และให้ความรู้คำแนะนำกับเกษตรกรในด้านการเลี้ยงกุ้ง

-   ทำสัญญาการซื้อกุ้งล่วงหน้ากับฟาร์มกุ้งบางราย

-   มีการกระจายการลงทุนไปยังต่างประเทศ ทำให้ลดการพึ่งพิงวัตถุดิบจากประเทศไทย

3.1.2 ความเสี่ยงจากการแข่งขันในด้านผลิตภัณฑ์และการตลาด

ผลิตภัณฑ์ส่วนใหญ่ของบริษัทใช้กุ้งเป็นวัตถุดิบหลัก

  การบริหารความเสี่ยง

  บริษัทฯ ได้มีการบริหารความเสี่ยงในเรื่องดังกล่าว ดังนี้

-   กระจายความเสี่ยงด้านผลิตภัณฑ์ด้วยการพัฒนาคุณภาพและประเภทของผลิตภัณฑ์ให้ได้ตามความต้องการของลูกค้า
    โดยบริษัทฯได้มุ่งเน้นในการวิจัยและพัฒนาผลิตภัณฑ์ใหม่ๆที่มีมูลค่าเพิ่ม (Value Added
    Product) ให้มีความหลากหลายและมีความโดดเด่นที่แตกต่างจากคู่แข่ง
    รวมถึงปรับปรุงพัฒนากระบวนการผลิตเพื่อลดต้นทุนให้สามารถแข่งขันได้
    และเพื่อเป็นการสร้างความมั่นใจให้กับลูกค้า บริษัทฯ
    ได้พัฒนาระบบการจัดการด้านกระบวนการผลิต การจัดการความปลอดภัยของอาหาร
    การจัดการด้านสิ่งแวดล้อม และการสอบย้อนกลับ (Traceability)
    จนได้มาซึ่งมาตรฐานสากล ต่าง ๆ เช่น HACCP (Hazard Analysis Critical
    Point), GMP, BRC GLOBAL STANDARD, ISO9001 : 2008, ISO22000,
    ISO/IEC17025, BAP Standard, มาตรฐานฮาลาล เป็นต้น

-   สร้างฐานลูกค้าในประเทศที่มีกำลังซื้อสูง เช่น กลุ่มประเทศสหภาพยุโรป ประเทศญี่ปุ่น
    อเมริกา มาตั้งแต่เริ่มดำเนินการและรักษาสัมพันธ์ที่ดีกับลูกค้าเดิมให้คงอยู่ต่อไป
    ทำให้โอกาสที่บริษัทฯ จะถูกคู่แข่งแย่งตลาดไปจึงมีน้อยมาก

-   มีการกระจายการลงทุนไปยังต่างประเทศ
    ซึ่งมีส่วนช่วยเสริมให้บริษัทฯสามารถกระจายสินค้าผ่านช่องทางการจัดจำหน่ายในตลาดได้มากขึ้น

3.1.3 ความเสี่ยงจากการกีดกันทางการค้าจากประเทศผู้นำเข้า

เนื่องจากบริษัทฯส่งผลิตภัณฑ์กุ้งแช่แข็งออกไปจำหน่ายในต่างประเทศเกือบทั้งสิ้น
ทำให้ได้รับผลกระทบจากมาตรการต่างๆ ทางการค้าจากประเทศผู้นำเข้า เช่น
การตัดสิทธิพิเศษประเทศไทยในเรื่องภาษีศุลากรของทวีปยุโรป (Generalized System of
Preferences: GSP) ประเด็นเรื่องการใช้แรงงานเด็กและแรงงานบังคับ
มาตรการเรียกเก็บภาษีตอบโต้การทุ่มตลาด (AD) มาตรการตอบโต้การอุดหนุน
(Countervailing Duty) ของประเทศสหรัฐอเมริกา
ซึ่งมาตรการดังกล่าวเหล่านี้ล้วนส่งผลกระทบกับผลการดำเนินงานของบริษัทฯ

การบริหารความเสี่ยง

บริษัทฯ ได้มีการบริหารความเสี่ยงในเรื่องดังกล่าว ดังนี้

-   บริษัทฯได้มีการติดตามข้อมูลทางการค้าของประเทศผู้นำเข้าอย่างใกล้ชิดศึกษาผลกระทบ
    ที่อาจเกิดขึ้นกับบริษัทฯ เพื่อเตรียมการป้องกันแก้ไขให้ทันกับเหตุการณ์

-   ขยายเครือข่ายลูกค้าออกไปในหลายประเทศ
    ทำให้ไม่จำเป็นต้องพึ่งพาตลาดใดตลาดหนึ่งโดยเฉพาะ นอกจากนี้บริษัทฯ
    ยังมีการขยายการลงทุนไปยังต่างประเทศ ทำให้บริษัทฯ
    สามารถกระจายความเสี่ยงในเรื่องดังกล่าวได้

-   ในด้านการบริหารทรัพยากรบุคคล บริษัทฯ
    มีการบริหารจัดการตามมาตรฐานแรงงานไทยที่กำหนดอย่างสม่ำเสมอ
    บริษัทได้รับการรับรองตามมาตรฐานแรงงานไทย (มรท.8001-2553) และบริษัทฯ
    ยังให้ความสำคัญในการจัดการอาชีวอนามัยและความปลอดภัย
    โดยได้รับการรับรองตามมาตรฐาน OHSAS 18001 นอกจากนี้บริษัทฯ
    ยังได้รับการรับรองว่าเป็นสถานประกอบการดีเด่นด้านความปลอดภัย
    อาชีวอนามัยและสภาพแวดล้อมในการทำงาน

3.1.4 ความเสี่ยงจากการลงทุนในต่างประเทศ

บริษัทฯ มีการลงทุนในต่างประเทศ จึงอาจก่อให้เกิดความเสี่ยงในการควบคุมดูแลการดำเนินการ
ความเสี่ยงจากปัจจัยทางด้านการเมือง กฎหมาย
หรือภาวะเศรษฐกิจของต่างประเทศที่อาจมีการเปลี่ยนแปลง

  การบริหารความเสี่ยง

บริษัทฯ ได้มีการบริหารความเสี่ยงในเรื่องดังกล่าว ดังนี้

-   ได้มีการแต่งตั้งกรรมการเข้าไปดูแลการดำเนินงานในบริษัทย่อย

-   บริษัทฯ ได้ติดตามผลการดำเนินงานของบริษัทต่างๆ ในกลุ่มอย่างใกล้ชิด
    และมีการประชุมที่จัดขึ้นอย่างน้อยทุกเดือน
    รวมทั้งร่วมกันวางแผนทั้งในส่วนของแผนงานประจำปี การขยายงาน หรือการลงทุนเพิ่ม

-   การว่าจ้างที่ปรึกษาชั้นนำในการทบทวนและให้คำแนะนำ

3.2 ความเสี่ยงทางด้านการบริหารเงิน

3.2.1 ความเสี่ยงจากอัตราแลกเปลี่ยนเงินตราต่างประเทศ

  จากการที่บริษัทฯ ได้ส่งออกสินค้าจำหน่ายไปยังต่างประเทศเกือบทั้งหมด
  นอกจากนี้บริษัทย่อยส่วนใหญ่ตั้งอยู่ในต่างประเทศ
  ทำให้บริษัทมีรายได้ส่วนใหญ่เป็นเงินตราสกุลต่างประเทศ
  ในกรณีที่อัตราแลกเปลี่ยนมีความผันผวนมาก จะส่งผลกระทบต่อรายได้ ซึ่งอาจทำให้บริษัทฯ
  ประสบกับผลขาดทุนจากอัตราแลกเปลี่ยนได้

การบริหารความเสี่ยง

บริษัทฯ ได้มีการบริหารความเสี่ยงในเรื่องดังกล่าว ดังนี้

-   ติดตามข่าวสารอย่างใกล้ชิด โดยบริษัทฯ มีการใช้เครื่องมือทางการเงิน (Derivatives)
    เพื่อป้องกันความเสี่ยงจากอัตราแลกเปลี่ยนอย่างเหมาะสมในแต่ละช่วงเวลา

-   มีการขายเป็นสกุลเงินปอนด์สเตอร์ลิงและสกุลดอลลาร์สหรัฐ
    เพื่อลดการพึ่งพิงอัตราแลกเปลี่ยนเพียงสกุลเดียว

-   มีการทำการป้องกันความเสี่ยงแบบ Natural hedge
    โดยมีการกู้เงินเป็นสกุลเงินตราต่างประเทศ เพื่อเป็นการสร้างสมดุล
    ซึ่งจะช่วยลดความเสี่ยงจากอัตราแลกเปลี่ยนและยังเป็นการประหยัดต้นทุนในการจัดการความเสี่ยง

3.2.2 ความเสี่ยงจากอัตราดอกเบี้ย

บริษัทฯ มีเงินกู้ที่มีอัตราดอกเบี้ยลอยตัว
ซึ่งทำให้บริษัทมีความเสี่ยงจากอัตราดอกเบี้ยที่เกิดจากการเปลี่ยนแปลงของอัตราดอกเบี้ยในท้องตลาด
ซึ่งจะส่งผลกระทบต่อผลการดำเนินงาน และกระแสเงินสดของบริษัท

การบริหารความเสี่ยง

บริษัทฯ มีการบริหารความเสี่ยง ดังนี้

-   มีการติดตามความเคลื่อนไหวในตลาดเงินและแนวโน้มของอัตราดอกเบี้ยในท้องตลาด
    เพื่อใช้ในการพิจารณาบริหารจัดการความเสี่ยงที่เกิดจากการเปลี่ยนแปลงอัตราดอกเบี้ย

-   สำหรับการกู้ยืมเงินในส่วนที่มีอัตราดอกเบี้ยลอยตัว
    มีการใช้เครื่องมือทางการเงินประเภทตราสารอนุพันธ์ เช่น สัญญาแลกเปลี่ยนอัตราดอกเบี้ย
    (Interest Rate Swap) ในการบริหารจัดการรายการกู้ยืมเงินที่มีนัยสำคัญ
    เพื่อให้บริษัทมีต้นทุนทางการเงินให้เหมาะสมตามสภาวะตลาด ณ ขณะนั้น

3.3 ความเสี่ยงต่อการลงทุนของผู้ถือหลักทรัพย์

บริษัทฯ มีผู้ถือหุ้นกลุ่มเจียอาภาและผู้ที่เกี่ยวข้องถือหุ้นในบริษัทฯ ร้อยละ 67.46
ของจำนวนหุ้นที่จำหน่ายได้แล้วทั้งหมดของบริษัทฯ
จึงทำให้สามารถควบคุมมติที่ประชุมผู้ถือหุ้นได้เกือบทั้งหมด ยกเว้นเรื่องที่กฎหมายกำหนดให้ต้องได้รับ
เสียง 3 ใน 4 ของที่ประชุมผู้ถือหุ้น ดังนั้นผู้ถือหุ้นรายอื่นจึงอาจไม่สามารถรวบรวมคะแนนเสียง
เพื่อถ่วงดุลเรื่องที่ผู้ถือหุ้นใหญ่เสนอได้

การบริหารความเสี่ยง

ในการพิจารณาตัดสินใจเรื่องสำคัญต่างๆ บริษัทฯ
กำหนดให้ต้องผ่านความเห็นชอบจากคณะกรรมการทั้งหมด
โดยเฉพาะคณะกรรมการอิสระซึ่งมีมากกว่า 1 ใน 3 ของคณะกรรมการทั้งหมด
จะมีบทบาทสำคัญในการแสดงความคิดเห็นที่เป็นประโยชน์ต่อผู้ถือหุ้นรายย่อย
และเป็นอิสระจากกลุ่มผู้ถือหุ้นรายใหญ่ ซึ่งจะทำให้เกิดการถ่วงดุลได้เป็นอย่างดี

4. ทรัพย์สินที่ใช้ในการประกอบธุรกิจ

  4.1 ทรัพย์สินถาวรหลัก

  ที่ดิน อาคาร และเครื่องจักร ปี 2556

ทรัพย์สินถาวรหลักที่ใช้ในการประกอบธุรกิจที่เป็นกรรมสิทธิ์ของบริษัท
ซึ่งรวมถึงทรัพย์สินภายใต้สัญญาเช่าทางการเงิน ณ วันที่ 31 ธันวาคม 2556 มีดังนี้

+------------------+----------+--------+--------+--------+-----------+
| ป                | งบก      | CFRESH |        | บ      |           |
| ระเภทลักษณะทรัพย์สิน | ารเงินรวม |        |        | ริษัทย่อย |           |
+------------------+----------+--------+--------+--------+-----------+
|                  | มูลค่าสุทธิ  | ม      | ภา     | ม      | ภาระผูกพัน  |
|                  |          | ูลค่าสุทธิ | ระผูกพัน | ูลค่าสุทธิ |           |
|                  | (ล้านบาท) |        |        |        |           |
|                  |          | (ล     |        | (ล     |           |
|                  |          | ้านบาท) |        | ้านบาท) |           |
+------------------+----------+--------+--------+--------+-----------+
| 1. ที่ดิน           | 134.21   | 103.47 | ไม่มี    | 30.74  | ค้ำ        |
|                  |          |        |        |        | ประกันกับสถ |
|                  |          |        |        |        | าบันการเงิน |
+------------------+----------+--------+--------+--------+-----------+
| 2.               | 389.59   | 127.80 | ไม่มี    | 261.79 | ค้ำ        |
| อาคารแ           |          |        |        |        | ประกันกับสถ |
| ละส่วนปรับปรุงอาคาร |          |        |        |        | าบันการเงิน |
+------------------+----------+--------+--------+--------+-----------+
| 3.               | 367.6    | 184.88 | ไม่มี    | 182.72 | ค้ำ        |
| เครื่องจักรและอุปกรณ์ |          |        |        |        | ประกันกับสถ |
|                  |          |        |        |        | าบันการเงิน |
+------------------+----------+--------+--------+--------+-----------+
| 4. สินทรัพย์ถาวรอื่นๆ | 87.59    | 87.36  | ไม่มี    | 0.23   | ไม่มี       |
+------------------+----------+--------+--------+--------+-----------+

- ที่ดิน อาคาร
และเครื่องจักรบางส่วนของบริษัทย่อยมีการใช้เป็นหลักประกันวงเงินสินเชื่อซึ่งได้รับจากธนาคาร
วงเงินประมาณ 198 ล้านบาท

- บริษัทฯ มีภาระผูกพันในเรื่องสัญญาเช่าอาคารสำนักงานในกรุงเทพฯ
ซึ่งสามารถดูรายละเอียดได้ในหัวข้อ 12 รายการระหว่างกัน

- บริษัทย่อยได้ทำสัญญาเช่าการเงินกับบริษัทลีสซิ่งมูลค่าประมาณ 7.86 ล้านบาท
เพื่อเช่าเครื่องจักรและอุปกรณ์ใช้ในการดำเนินงานของกิจการโดยมีกำหนดการชำระค่าเช่าเป็นรายเดือน
อายุของสัญญามีระยะเวลาโดยเฉลี่ยประมาณ 2 ถึง 5 ปี

  สินทรัพย์ไม่มีตัวตนที่สำคัญ ในการประกอบธุรกิจ ปี 2556

  คอมพิวเตอร์ซอฟท์แวร์ 21.17 ล้านบาท

  ความสัมพันธ์กับลูกค้า 6.69 ล้านบาท

2.  นโยบายการลงทุนในบริษัทย่อยและบริษัทร่วม

บริษัทฯ มีนโยบายมุ่งเน้นการลงทุนในธุรกิจที่เกี่ยวเนื่องใกล้เคียงกัน หรือก่อให้เกิดประโยชน์
และสนับสนุนการดำเนินงานของบริษัทฯ เพื่อเสริมสร้างความมั่นคงและการเติบโตอย่างยั่งยืน
โดยเป็นการลงทุนในสัดส่วนที่มากพอให้บริษัทฯ
เข้าร่วมบริหารจัดการและกำหนดแนวทางของธุรกิจดังกล่าวได้

3.  ราคาประเมินทรัพย์สิน

  บริษัทฯ ไม่มีการได้มาหรือจำหน่ายไปซึ่งสินทรัพย์ที่เป็นสาระสำคัญและไม่มีการตีราคาทรัพย์สินใหม่

5. ข้อพิพาททางกฎหมาย

-ไม่มี-

6. ข้อมูลทั่วไปและข้อมูลสำคัญอื่น

  6.1 ข้อมูลทั่วไป

ชื่อบริษัท บริษัท ซีเฟรชอินดัสตรี จำกัด (มหาชน) หรือ CFRESH

ทะเบียนเลขที่ 0107537000751

ที่ตั้งสำนักงานใหญ่ 402 หมู่ 8 ถนนชุมพร-ปากน้ำ ต.ปากน้ำ อ.เมือง จ.ชุมพร 86120
ประเทศไทย

  โทรศัพท์ : +66 7752 1321-3 โทรสาร: +66 7752 1007

ที่ตั้งสำนักงานสาขา 152/25 อาคารชาร์เตอร์สแควร์ ชั้น 31 ถนนสาทรเหนือ แขวงสีลม
เขตบางรัก กรุงเทพฯ 10500 ประเทศไทย

  โทรศัพท์ : +66 2637 8888 โทรสาร : +66 2637 8801

  Homepage: www.seafresh.com

  E-mail: seafresh@seafresh.com

ประเภทธุรกิจ ผลิตและจำหน่ายกุ้งสดแช่แข็ง กุ้งต้มแช่แข็ง และกุ้งมูลค่าเพิ่มแช่แข็ง

จำนวน, ชนิดของหุ้น หุ้นสามัญจำนวน 457,404,400 หุ้น มูลค่าหุ้นละ 1 บาท

ที่จำหน่ายได้แล้วทั้งหมด

นิติบุคคลที่บริษัทถือหุ้นอยู่ตั้งแต่ร้อยละ 10 ขึ้นไป

1.  Seafresh Industry Invest Limited

ที่ตั้งสำนักงานใหญ่ Atlantic House, Oxleasow Road, East Moons Moat, Redditch,
Worcestershire

  United Kingdom B98 ORE

  โทร: +44 1527 460 460 โทรสาร: +44 1527 460 461

ประเภทธุรกิจ ลงทุนในกิจการที่เกี่ยวข้องกับการผลิตและจำหน่ายผลิตภัณฑ์อาหารแปรรูป

จำนวน, ชนิดของหุ้นที่ หุ้นสามัญจำนวน 20,000 หุ้น มูลค่าหุ้นละ 0.50 ปอนด์สเตอร์ลิง

จำหน่ายได้แล้วทั้งหมด

สัดส่วนการถือหุ้นของ CFRESH ร้อยละ 51

2.  Blue Earth Foods Limited

ที่ตั้งสำนักงานใหญ่ Ocean House, Oxleasow Road, East Moons Moat, Redditch,
Worcestershire

  United Kingdom B98 ORE

  โทร: +44 1527 519 900 โทรสาร: +44 1527 519 901

ประเภทธุรกิจ ผลิตและจัดจำหน่ายผลิตภัณฑ์อาหารทะเลแช่เย็น

จำนวน, ชนิดของหุ้นที่ หุ้นสามัญจำนวน 30,000 หุ้น มูลค่าหุ้นละ 0.10 ปอนด์สเตอร์ลิง

จำหน่ายได้แล้วทั้งหมด

สัดส่วนการถือหุ้นของ CFRESH ร้อยละ 63.25 (ถือหุ้นโดยบริษัทฯ ร้อยละ 25 และ ถือหุ้นโดย
Seafresh Industry Invest

  Limited ร้อยละ 75)

3.  Sea Farms Limited

ที่ตั้งสำนักงานใหญ่ Atlantic House, Oxleasow Road, East Moons Moat, Redditch,
Worcestershire

  United Kingdom B98 ORE

  โทร: +44 1527 460 460 โทรสาร: +44 1527 460 461

ประเภทธุรกิจ นำเข้าและจัดจำหน่ายผลิตภัณฑ์อาหารทะเล

จำนวน, ชนิดของหุ้นที่ หุ้นสามัญจำนวน 1 หุ้น มูลค่าหุ้นละ 1 ปอนด์สเตอร์ลิง

จำหน่ายได้แล้วทั้งหมด

สัดส่วนการถือหุ้นของ CFRESH ร้อยละ 51 (ถือหุ้นโดย Seafresh Industry Invest
Limited ร้อยละ 100)

4.  BELIZE AQUACULTURE LIMITED

ที่ตั้งสำนักงานใหญ่ Mile 4, Placencia, Stann Creek District, Belize, Central
America

โทร: +501 521 2100 โทรสาร +501 521 2190

ประเภทธุรกิจ ทำธุรกิจฟาร์มกุ้งอย่างครบวงจร

จำนวนชนิดของหุ้นที่ หุ้นสามัญจำนวน 13,750,188 หุ้น มูลค่าหุ้นละ 1 ดอลล่าร์เบลิซ

จำหน่ายได้แล้วทั้งหมด

สัดส่วนการถือหุ้นของ CFRESH ร้อยละ 25.50 (ถือหุ้นโดย Seafresh Industry Invest
Limited ร้อยละ 50)

5.  บริษัท แมนนูแฟคเจอริ่ง ซิสเต็ม อิมพลีเมนเทชั่น จำกัด

ที่ตั้งสำนักงานใหญ่ 152 อาคารชาร์เตอร์สแควร์ ชั้น 12A ถนนสาทรเหนือ แขวงสีลม เขตบางรัก
กรุงเทพฯ 10500 ประเทศไทย

โทร +66 2637 8453โทรสาร +66 2637 8456

ประเภทธุรกิจ ที่ปรึกษาและวางระบบคอมพิวเตอร์

จำนวนชนิดของหุ้นที่ หุ้นสามัญ 50,000 หุ้น มูลค่าหุ้นละ 60 บาท

จำหน่ายได้แล้วทั้งหมด

สัดส่วนการถือหุ้นของ CFRESH ร้อยละ 100

6.  Sea Farms, Inc

ที่ตั้งสำนักงานใหญ่ 2288 W Commodore Way, Seattle, WA 98199, United States

  โทร +1 206 403 1417 โทรสาร +1 206 432 9940

ประเภทธุรกิจ นำเข้าและจัดจำหน่ายผลิตภัณฑ์อาหารทะเล

จำนวนชนิดของหุ้นที่ หุ้นสามัญ 10,000 หุ้น มูลค่าหุ้นละ 1 ดอลล่าร์สหรัฐ

จำหน่ายได้แล้วทั้งหมด

สัดส่วนการถือหุ้นของ CFRESH ร้อยละ 58.15 (ถือหุ้นโดยบริษัทฯร้อยละ 25 และถือหุ้นโดย
Seafresh Industry Invest

  Limited ร้อยละ 65)

7.  Prochaete Innovations Limited

ที่ตั้งสำนักงานใหญ่ Ocean House, Oxleasow Road, East Moons Moat, Redditch,
Worcestershire

  United Kingdom B98 ORE

  โทร: +44 1527 460 460

ประเภทธุรกิจ ค้นคว้าวิจัยและผลิตผลิตภัณฑ์ทดแทนปลาป่น

จำนวนชนิดของหุ้นที่ หุ้นสามัญ 100 หุ้น มูลค่าหุ้นละ 1 ปอนด์สเตอร์ลิง

จำหน่ายได้แล้วทั้งหมด

สัดส่วนการถือหุ้นของ CFRESH ร้อยละ 42.85 (ถือหุ้นโดยบริษัทฯร้อยละ 25 และถือหุ้นโดย
Seafresh Industry Invest

  Limited ร้อยละ 35)

บุคคลอ้างอิงอื่นๆ

ผู้สอบบัญชี นายทะเบียนหลักทรัพย์

บริษัท แกรนท์ ธอนตัน จำกัด บริษัท ศูนย์รับฝากหลักทรัพย์ (แห่งประเทศไทย) จำกัด

อาคารแคปปิตอล ทาวเวอร์ ออลซีซั่น เพลส ชั้น 18 เลขที่ 87/1 62
อาคารตลาดหลักทรัพย์แห่งประเทศไทย ชั้น 4, 6-7

ถนนวิทยุ แขวงลุมพินี เขตปทุมวัน กรุงเทพมหานคร 10330 ถนนรัชดาภิเษก แขวงคลองเตย
เขตคลองเตย กทม. 10110

โทรศัพท์ : +66 2205 8222 โทรศัพท์ : +66 2229 2800

โทรสาร : +66 2654 3339 โทรสาร : +66 2359 1259

  6.2 ข้อมูลสำคัญอื่น

-ไม่มี-